Helsingin yliopisto

Opettajankoulutuslaitos

**Mediakasvatus**

**Media Education**

**Mediefostran**

**25 op:n opintokokonaisuus (approbatur)**

TUTKINTOVAATIMUKSET LUKUVUOSINA 2012–2015

# TAVOITTEET

Mediakasvatuksen opintokokonaisuus kehittää viestintä- ja mediataitoja opetuksen, opis­kelun, työn ja henkilökohtaisen viestinnän tarpeisiin. Opintokokonaisuus on monitieteinen ja siinä yhdistyvät tieto- ja viestintätekniikan käytön sekä kriittisten medialukutaitojen harjoit­telu. Mediakasvatusta tarkastellaan monipuolisesti kasvatustieteen, didaktiikan, me­dian yhteiskunnallisen merkityksen, mediakulttuurin, tutkimuksen ja käytännön sovellusten näkökulmista.

Opintokokonaisuus toteutetaan Opettajankoulutuslaitoksen, Käyttäytymistieteen laitoksen ja kasvatus­tieteiden tiede­kuntien virtuaaliyliopiston (TVT-verkosto) yhteistyönä.

# RAKENNE

Mediakasvatuksen 25 opintopisteen opintokokonaisuuteen opiskelijat voivat lukuvuosittain valita kursseja joko Helsingin yliopiston tai TVT-verkoston tarjoamista kursseista. Alla olevassa taulukossa on esitetty soveltavan kasvatustieteen laitoksen, kasvatustieteen ja viestinnän laitosten yhdessä tarjoamat kurssit sekä TVT-verkostossa tarjottavat valta­kun­nalliset vastaavat kurssit ja kurssien laajuus.

Opintokokonaisuus soveltuu kaikkien tiedekuntien opiskelijoille ja JOO-sopimuksen (puitesopimus joustavasta opinto-oikeudesta) mukaisesti myös muiden Suomen korkea­koulujen opiskelijoille. Opintokokonaisuuden hakuohje julkaistaan vuosittain erik­seen.

Päätös tarjottavista kursseista ja toteutusmuodoista tehdään lukuvuosittain kulloisenkin opetus­­tarjonnan mukaan. Joustava opetussuunnitelma perustuu Helsingin yliopiston media­kasvatuksen opetukseen mutta varmistaa samalla valtakunnallisen yhteistyön jatku­misen.

|  |  |  |
| --- | --- | --- |
| Opettajankoulutuslaitos, Käyttäytymistieteen laitos | Valtakunnallinen TVT-verkosto | Laajuus |
| 1 Mediakasvatuksen perusteet | TVT1 Pedagogisia ja oppimis­teoreettisia näkökulmia tieto- ja viestintätekniikan opetuskäyttöön | 5 op |
| 2 Viestinnän ja kasvatustieteen perustiedot | TVT4 Tieto- ja viestintätekniikan opetuskäytön tutkimuksen seminaari | 4 op |
| 3 Verkko-opetus | TVT3 Tieto- ja viestintätekniikan sovellukset opetuksessa | 3 op |
| 4 Erityisnäkökulma | TVT2 Tietoyhteiskunta, media ja verkkokulttuuri | 4 op |
| 5 Taitokurssi | TVT5 Taitokurssi | 3 op |
| 6 Projektiopinnot | TVT6 Projektiopinnot | 6 op |
|  |  | 25 op |

**Arviointi:** Mediakasvatuksen opintokokonaisuuden (25 op ) vastuuhenkilö on mediakasvatuksen yliopistonlehtori Heikki Kynäslahti. Opinto­koko­naisuus arvioidaan asteikolla 0–5.

# 1 MEDIAKASVATUKSEN PERUSTEET(Koodi 63950)

*Mediefostrans grunder*

*Basics of Media Education*

Laajuus: 5 op / 3 ov

Tavoite:

* opiskelija ymmärtää mediakasvatuksen erilaisia teoreettisia lähtökohtia ja näkökulmia
* opiskelija ymmärtää tieto- ja viestintätekniikan mahdollisuuksia ja rajoja opetuksessa, opiskelussa ja viestinnässä
* opiskelija osaa hyödyntää tieto- ja viestintätekniikkaa ja kriittisiä medialukutaitoja opetuksessa, opiskelussa ja viestinnässä

Sisältö:

Kurssilla tarkastellaan mediakasvatuksen erilaisia kehitys­linjoja ja suun­tauksia. Tarkas­telus­sa korostuvat erityisesti kasvatustieteen ja mediakulttuurin näkö­kulmat. Kasvatus­tie­teen näkökulmassa keskeisenä teemana ovat median ja mediataidon merkitys sekä tieto- ja viestintä­tekniikan käyttö koulun ja kasvatuksen kontekstissa. Media­kulttuurin näkö­kul­mas­sa painottuvat muun muassa viestinnän yhteisöllisyyteen, kuten verkkoyhteisöihin ja sosiaa­liseen mediaan sekä kriittisiin medialukutaitoihin liittyvät kysymykset.

Suoritustavat: luentokurssi ja verkkotyöskentely

Oppimateriaali ja kirjallisuus:

Herkman, J. 2007. Kriittinen mediakasvatus.Tampere: Vastapaino.

Kynäslahti, H., Kupiainen, R. & Lehtonen, M. (toim.) 2007. Näkökulmia mediakasvatukseen. Mediakasvatusseuran julkaisuja 1/2007. Soveltuvin osin.

[Vesterinen, O., Vahtivuori-Hänninen, S., Oksanen, U., Uusitalo, A. & Kynäslahti, H. 2006. Mediakasvatus median ja kasvatuksen alueena – Deskriptiivisen mediakasvatuksen ja didaktiikan näkökulmia. Kasvatus 37(2) 2006, 148–161.](http://moodle.joensuu.fi/file.php/582/Tehtava-2/VesterinenEtAlKasvatuslehti2006.pdf)

Kupiainen, R. & Sintonen, S. (2009) Medialukutaidot osallisuus mediakasvatus. Helsinki: Helsinki University Press.

Yksi ajankohtainen tieteellinen artikkeli.

Suoritustavat: luentokurssi ja verkkotyöskentely

**Arviointi:** Kurssin kokonaisarviointi 0–5.

# 2 VIESTINNÄN JA KASVATUSTIETEEN PERUSTIEDOT

*Grunder av kommunikation och pedagogik*

*Basics of communication and educational sciences*

### 2.1 JOHDATUS VIESTINTÄÄN JA MEDIAAN

Inledning till kommunikation och media

Introduction to communication and media

Tavoite:

* opiskelija ymmärtää mediakasvatuksen viestinnällisen näkökulman
* opiskelija tutustuu mediatutkimuksen perusteisiin

Sisältö:

Kurssilla laajennetaan mediakasvatuksellista näkökulmaa joukkoviestimien suuntaan sekä tutustutaan mediatutkimukseen.

Laajuus: 4 op / 2 ov

Suoritustavat: luentokurssi ja verkkotyöskentely

Oppimateriaali ja kirjallisuus:

Sirkku Kotilainen (toim): Suhteissa mediaan. Jyväskylän yliopisto:  
Nykykulttuurin julkaisuja 99.

Kunelius, R: Viestinnän vallassa: Johdatusta joukkoviestinnän kysymyksiin. Helsinki: WSOY, 2003. (Budskapets betydelse en introduktion i massmediefrågor)

Nieminen H. & Pantti M: Media markkinoilla: Johdatus joukkoviestintään ja sen tutkimukseen Helsinki: Loki-Kirjat, 2004. (Medierna på marknaden: En introduktion till massmedier och massmedieforskning)

**Arviointi:** Luennot ja kirjallisuuskuulustelu asteikolla 0–5.

### 2.2 JOHDATUS KASVATUSTIETEISIIN

**Laajuus:** 4 op / 2 ov

Opintojaksosta vastaa Helsingin yliopiston käyttäytymistieteen laitos.

**Tavoitteet:**  
Opiskelija tutustuu yleisen kasvatustieteen ja aikuiskasvatustieteen keskeisiin kysymyksiin, tehtäväalueisiin ja pyrkimyksiin.

**Kirjallisuus:**

*Oppimateriaali ja kirjallisuus:*  
Sivuaineopiskelijat voivat halutessaan korvata opetuksen suorittamalla teoksen:  
 Rinne, R., Kivirauma, J., & Lehtinen, E. (2004, myös uudempi painos käy). Johdatus   
kasvatustieteisiin. WSOY.

**Arviointi:** Hyväksytty/hylätty

# 3 VERKKO-OPETUS (Koodi 63943)

*Nätundervisning  
Network-based Education*

**Laajuus:** 3 op / 2 ov

Tavoitteet:

* opiskelija ymmärtää verkko-opetuksen ja -opiskeluympäristöjen suunnittelun malleja, periaatteita ja toteutuskäytänteitä
* opiskelija ymmärtää didaktisia näkökulmia ja työmuotoja, joita verkko mahdollistaa
* opiskelijalla on valmiuksia verkko-opetuksen suunnitteluun ja toteutukseen
* opiskelijalla on valmiuksia opetuksen ja osaamisen arviointiin verkkokurssilla

Sisältö:

Kurssilla suunnitellaan ja toteutetaan verkkoympäristöön soveltuva opinto­koko­naisuus, jossa hyödynnetään sosiaalisen median sovelluksia ja verkon opetuskäyttöä ja viestin­tää tukevia palveluita.

Suoritustavat: luentokurssi ja verkkotyöskentely

Oppimateriaali ja kirjallisuus:

Tella, S., Vahtivuori, S., Vuorento, A., Wager, P. & Oksanen, U. 2001. Verkko opetuksessa – opettaja verkossa. Helsinki: Edita. (soveltuvin osin) (siirretty mediakasvatuksen perusteet kirjallisuudesta) TAI

Nevgi, A. & Tirri, K. 2003. Hyvää verkko-opetusta etsimässä. Oppimista edistävät ja estävät tekijät verkko-oppimisympäristössä – opiskelijoiden kokemukset ja opettajien arviot. Suomen kasvatustieteellisen seuran julkaisuja. (soveltuvin osin)

Yksi ajankohtainen tieteellinen artikkeli.

Yksi sosiaalisen median opas verkossa.

**Arviointi:** Osallistuminen seminaareihin ja verkkotyöskentelyyn hyväksytty/täydennettävä, verkkokurssin suunnitelma 1–5, kurssin kokonaisarviointi 0–5.

# 4 ERITYISNÄKÖKULMA (Koodi 63952)

*Speciell perpectiv på mediepedagogik  
Special perspective of Media Education*

Laajuus: 4 op / 2 ov

Tavoite:

* opiskelija ymmärtää mediakasvatuksen ajankohtaisia ilmiöitä ja sisältöjä mediakulttuurin, filosofian, elokuva- ja televisiotutkimuksen tai semiotiikan näkökulmista
* opiskelija osaa analysoida ja tulkita mediakasvatuksen ilmiöitä ja sisältöjä eri tiedonalojen näkökulmista
* opiskelija osaa soveltaa erityisnäkökulmia mediakasvatuksen opetuksessa ja tutkimuksessa

Sisältö:

Lukuvuosittain valitaan ajankohtaisiin mediakasvatuksen sisältöihin keskittyvä luento­kurs­si, joka nousee esimerkiksi yhteiskunnan, mediakulttuurin, filosofian, elokuva- ja tele­visio­tutkimuksen tai semiotiikan näkökulmasta.

Oppimateriaali ja kirjallisuus:

Kirjallisuudesta sovitaan erikseen luennoitsijan kanssa.

Arviointi:Kurssin kokonaisarviointi 0–5.

# 5 TAITOKURSSI

Opiskelija valitsee seuraavista tieto- ja viestintätekniikan ja median käyttöön liittyvistä taitokursseista yhden. Kursseilla perehdytään tarvittaviin ohjelmistoihin, laaditaan harjoitus­töitä, tuotetaan mediaesityksiä ja arvioidaan olemassa olevaa materiaalia. Kurssien kirjallisuudesta sovitaan kurssien opettajien kanssa. Kurssit arvioidaan asteikolla 0–5.

## 5.1 TIETO- JA VIESTINTÄVERKKOJEN KÄYTTÖ (Koodi 63944)

*Use of ICT and network environments*

*Utnyttjande av ICT och nät*

**Laajuus:** 3 op / 2 ov

Tavoite:

* opiskelija ymmärtää tieto- ja viestintäverkkojen käyttömahdollisuudet alallaan

Sisältö:

Kurssilla tuotetaan verkkosisältöjä monipuolisesti, painottaen osallisuutta sosiaalisessa mediassa.

Suoritustavat: luentokurssi ja verkkotyöskentely

Oppimateriaali ja kirjallisuus:

Sharp, S., Rogers, Y. & Preece, J. 2007. Interaction Design: Beyond  Human-Computer Interaction. West Sussex, England, John Wiley & Sons,  Inc, 2007. (Soveltuvin osin)

Wikiversity: Introduction to Computers/Internet. Wikimedia Foundation.

<http://en.wikiversity.org/wiki/Introduction_to_Computers/Internet>

**Arviointi:** Kurssin kokonaisarviointi 0–5.

## 5.2 MEDIA-ANALYYSI

*Medieanalys*

*Media Analysis*

Laajuus: 3 op / 2 ov

Tavoite:

* opiskelija ymmärtää median roolin yhä digitalisoituvassa arjessa

Sisältö:

Kurssilla kehitetään media-analyyttisiä taitoja ja kriittistä medialukutaitoa. Kurssilla harjoitellaan media-analyysin tekemistä ja kriittisiä medialukutaitoja. Kohteina ovat median tekstuaaliset, visuaaliset tai audiovisuaaliset sisällöt ja näkökulmina esi­merkiksi yhteiskuntateoria, kulttuuriteoria tai sukupuolen tutkimus. Analyy­simene­telmänä käytetään laadullista tai määrällistä media-ana­lyysia, kuten semiotiikkaa, kerronnan analyysia, representaatioanalyysia, diskurssianalyysia, kehysanalyysia tai sisällön eritte­lyä.

Kirjallisuus:

Kantola, A., Moring I. & Väliverronen, E. (toim.) 1998. Media-analyysi. Tekstistä tulkintaan. Helsingin yliopiston Lahden koulutus- ja tutkimuskeskus: Lahti. TAI

Seppänen J. 2005. Visuaalinen kulttuuri. Teoriaa ja metodeja mediakuvan tulkitsijalle. Vastapaino: Tampere.

Erikseen sovittava lisäkirjallisuus ja verkkomateriaalit ilmoitetaan opintojakson alkaessa.

**Arviointi:** Kurssin kokonaisarviointi 0–5.

## 5.3 DIGITAALINEN KUVA (Koodi 63946)

*Digital bild*

*Digital image*

**Laajuus:** 3 op / 2 ov

Tavoite:

* opiskelija osaa grafiikan ja digitaalisen kuvankäsittelyn perusteet
* opiskelija osaa hypertekstuaalisen viestinnän perusteet

Sisältö:

Kurssilla opiskellaan kuvankäsittely- ja grafiikkaohjelmien käyttöä.

Suoritustavat: luentokurssi ja verkkotyöskentely

Oppimateriaali ja kirjallisuus:   
Erikseen sovittava ajankohtainen kirjallisuus, joka ilmoitetaan kurssin alussa.  
  
**Arviointi:** Kurssin kokonaisarviointi 0–5.

## 5.4 VERKKOVIDEO (Koodi 63947)

*Online video*

*Online video*

**Laajuus:** 3 op / 2 ov

Tavoitteet:

Opiskelija ymmärtää

* opiskelija ymmärtää videon osana audiovisuaalisen kerronnan jatkumoa
* opiskelija ymmärtää elokuvallisen ajattelun ja ilmaisun perusteita

Sisältö:

Kurssilla suunnitellaan ja toteutetaan lyhytelokuva videona. Kurssilla opitaan kuvaamaan, editoimaan sekä analysoimaan verkkovideoita.

Suoritustavat: luentokurssi ja verkkotyöskentely

Oppimateriaali ja kirjallisuus:   
Vimeo Videoschool: vimeo.com/videoschool/101

Elokuvatuotannon verkko-oppimateriaali. Taideteollinen korkeakoulu. [[http://www.mlab.uiah.fi/elokuvantaju](https://webmail.helsinki.fi/bin/horde/util/go.php?url=http%3A%2F%2Fwww.mlab.uiah.fi%2Felokuvantaju&Horde2=ef90992a53d265283b4c4b07390edb06)] (Soveltuvin osin)

Lisäksi erikseen sovittava ajankohtainen kirjallisuus, joka ilmoitetaan kurssin alussa.

**Arviointi:** Kurssin kokonaisarviointi 0–5.

# 6 PROJEKTIOPINNOT

*Projekt studier*

*Project studies*

**Laajuus:** 6 op / 4 ov

**Tavoite:**

* opiskelija ymmärtää projektityön suunnittelun, toteutuksen ja arvioinnin perusteet
* opiskelija ymmärtää tieto- ja viestintätekniikan hyödyntämismahdollisuudet projektityöskentelyssä
* opiskelija osaa suunnitella, toteuttaa ja arvioida mediakasvatuksen alaan liittyvä pedagoginen tai viestinnällinen projekti

**Sisältö:**

Opintojaksossa toteutetaan pedagoginen tai viestinnällinen mediakasvatuksen projektityö, jossa hyödynnetään opintojen aikana hankittua teoreettista ja käytännön osaa­mista. Projektityön voi toteuttaa pareittain ja se raportoidaan ja esitellään seminaarissa.

Suoritustavat: seminaari

**Oppimateriaali ja kirjallisuus:**

Ruuska, K. (2007) Pidä projekti hallinnassa. Helsinki: Talentum.

Jenkins, H. (2007). Confronting the challenges of participatory culture: Media education for the 21st century. MacArthur Foundation.

**Arviointi:** Seminaareihin sekä ohjattuun työskentelyyn osallistuminen: hyväksytty/hylätty. Projektin toteutus ja raportointi asteikolla 0–5.

# Valtakunnallisen TVT-verkoston vaihtoehtoiset opintojaksot

# TVT1: PEDAGOGISIA JA OPPIMIS­TEOREETTISIA NÄKÖKULMIA TIETO- JA VIESTINTÄTEKNIIKAN OPETUSKÄYTTÖÖN (Koodi 68412)

*Pedagogiska och inlärningsteoretiska perspektiv på informations- och   
kommunikationsteknik i undervisningen  
Pedagogical and Learning-Theoretical Perspectives of Educational Use of ICTs*

(Vaihtoehtoinen 1 Mediakasvatuksen perusteet -opintojaksolle)

Laajuus:5 op / 3 ov

Tavoite:

* opiskelija ymmärtää tieto- ja viestintätekniikan ope­tus­käytön oppimisteoreettiseen ja pedagogiseen perustaan liittyviä näkökulmia ja alan käsitteistöä
* opiskelija ymmärtää tieto- ja viestintätekniikan ja media­kasvatuksen merkityksen opetuksessa, opiskelussa ja tuntee oppimis/opiskeluympäristöajattelun perusteita
* opiskelija osaa toimia ja argumentoida erilaisissa opiskeluympäristöissä ja käyttää alan käsitteistöä

Sisältö:

Opintojaksossa perehdytään tieto- ja viestintätekniikan opetuskäyttöön ja media­kasva­tuksen merkitykseen yhteiskunnassa. Tutustutaan tieto- ja viestintätekniikan ope­tus­käytön oppimisteoreettiseen ja pedagogiseen perustaan, opiskelu- ja oppimis­ympä­ristöihin sekä alan käsitteistöön.

Suoritustavat: verkkokurssi

**Oppimateriaali ja kirjallisuus:**

Hakkarainen, K., Lonka, K. & Lipponen, L. 2004. Tutkiva oppiminen: järki, tunteet ja kulttuuri oppimisen sytyttäjinä. Helsinki: WSOY. (Soveltuvin osin.)

Manninen, J., Burman, A., Koivunen, A., Kuittinen, E., Luukannel, S., Passi, S., et al. (2007). Oppimista tukevat ympäristöt – Johdatus oppimisympäristöajatteluun. Helsinki: OPH. (Soveltuvin osin.)

Tella, S., Ruokamo, H. Multisilta, J. & Smeds, R. (toim.) 2005. Opetus, opiskelu ja oppiminen: tieto- ja viestintätekniikka tiederajat ylittävissä konteksteissa. Rovaniemi: Lapin yliopisto. (Soveltuvin osin.)

Suoranta, J., & Ylä-Kotola, M. 2000. Mediakasvatus simulaatiokulttuurissa. Porvoo Helsinki Juva: WSOY. (Soveltuvin osin.)

Muu kirjallisuus ja verkkomateriaali ilmoitetaan opintojakson alkaessa.

**Arviointi:** Essee tai muu erikseen sovittava suoritus asteikolla 0–5.

**Vastuutahot:** Lapin yliopisto ja Helsingin yliopisto

# TVT2: TIETOYHTEISKUNTA, MEDIA JA VERKKOKULTTUURI (Koodi 68413)

*Information samhälle, media och nät kultur  
Information society, Media and Culture of Web*

(Vaihtoehtoinen 4 Erityisnäkökulma -opintojaksolle)

**Laajuus:** 4 op / 2 ov

**Tavoite:**

Opintojakson jälkeen kyetään tunnistamaan tietoyhteiskunnassa tapahtuvaa kehitystä, erittelemään sitä sekä hahmottamaan sen mukanaan tuomia haasteita yksilölle ja yhtei­söille. Kyetään arvioimaan tietoyhteiskunnan ja median yhteyksiä ja vaikutuksia kasva­tukseen, opetukseen ja koulutukseen sekä tiedostamaan median ja tietoverkkojen peda­gogisia, kulttuurisia sekä yhteiskunnallisia yhteyksiä.

Suoritustavat: verkkokurssi

**Kirjallisuus:**

Erikseen sovittava ajakohtainen kirjallisuus ilmoitetaan opintojakson alussa.

*Oheiskirjallisuus*

Barabasi, A.-L. 2002. Linkit. Verkostojen uusi teoria. Helsinki: Terra Cognita.

Johansson, B. 2000. 'Kom och ät!' 'Jag ska bara dö först.' Datorn i barns vardag. Göteborg: Etnologiska föreningen i Västsverige.

Hernwall, P. 2001. Barns digitala rum - berättelser om e-post, chatt & Internet. Pedagogiska institutionen. Stockholm: Stockholms universitet. [<http://mt.sh.se/~hernwall/text/bdr.pdf>]

Kangassalo M. & Suoranta J. (toim.) 2001. Lasten tietoyhteiskunta. Tampere: Tampere University Press.

Kellner, D. 2002. Mediakulttuuri. Tampere: Osuuskunta Vastapaino.

Kotilainen, S. & Kivikuru U. (toim.) 1999. Mediakasvatus. Helsinki: Edita.

Mäkinen, M., Salminen, K. & Viherä, M-L. (toim.). 2002. Tietoyhteiskuntaa ymmärtämässä. Helsinki: Soneran tietoyhteiskuntayksikkö.

Säljö, R. 2000. Lärande i praktiken: Ett sociokulturellt perspektiv. Stockholm: Prisma. Tai vaihtoehtoisesti: Säljö, R. 2001. Oppimiskäytännöt: sosiokulttuurinen näkökulma. Helsinki: WSOY.

von Feilitzen, C. & Carlsson, U. 2000. Children in the New Media Landscape. Göteborg: The UNESCO International Clearinghouse on Children and violence on the Screen.

**Arviointi:** Essee tai artikkeli asteikolla 0–5.

**Vastuutahot:** Itä-Suomen yliopisto ja Turun yliopisto

# TVT3: TIETO- JA VIESTINTÄTEKNIIKAN SOVELLUKSET OPETUKSESSA

*Information- och kommunikationteknologiska tillämpningar  i undervisningen  
Sofware Applications for Educational Use of ICT*

**Laajuus:** 3 op / 2 ov

**Tavoite:**

Opintojakson tavoitteena on tarjota opiskelijalle yleiskuva tieto- ja vies­tintä­tekniikan mahdollisuuksista opetuskäytössä. Tavoitteena on ohjata opiskelijaa tar­kas­­tele­maan tieto- ja viestintätekniikan sovelluksia opetus-, opiskelu- ja oppimisprosessin näkökulmasta. Opintojakson suoritettuaan opiskelijalla on valmiuksia tehdä tieto- ja vies­tintä­tekniikan opetuskäytössä teknologiaa ja sisältöä koskevia valintoja arvioiden niiden pedagogista soveltuvuutta.

Suoritustavat: verkkokurssi

**Kirjallisuus:**

*Suoritettava kirjallisuus:*

Keränen, V., Lamberg, N., Penttinen, J. 2003. Digitaalinen viestintä. Jyväskylä: Docendo.

Lisäksi artikkeleita alan tieteellisistä aikakausjulkaisuista (esim. Educational Technology) tai muuta kirjallisuutta sopimuksen mukaan.

Muu kirjallisuus ja materiaali ilmoitetaan opintojakson alkaessa.

**Arviointi:** Projektityön käsikirjoitus asteikolla 0–5.

**Vastuutahot:** Tampereen yliopisto ja Oulun ylipisto

**Lisätietoja:** Opintojakson sisällöt ja työskentely liittyvät läheisesti taitokurssiin ja Projektiopintoihin.

# TVT4: TIETO- JA VIESTINTÄTEKNIIKAN OPETUSKÄYTÖN TUTKIMUKSEN SEMINAARI

*Seminarium kring forskning av informations- och kommunikationsteknologi i  
undervisningen  
Research Seminar for Educational Use of ICT*

**Laajuus:** 4 op / 2 ov

**Tavoite:**

Tutustutaan tieto- ja viestintätekniikan opetuskäytön tutkimukseen sekä yleisimpiin tutki-musasetelmiin ja -menetelmiin. Lisäksi perehdytään tutkimustulosten tulkitsemiseen ja arviointiin.

Suoritustavat: verkkokurssi

**Kirjallisuus:**

Erikseen sovittavat materiaalit ja tutkimusartikkelit. Ilmoitetaan opintojakson alkaessa.

**Arviointi:** Essee (tai tutkimuskatsaus) asteikolla 0–5.

**Vastuutahot:** Turun yliopisto ja Lapin yliopisto